Beurtkrag Maandagaand ŉ moontlikheid | Maroela Media
Eskom het Maandagoggend gesê dat geen beurtkrag vir die dag beplan word nie.
“Die kragnetwerk is tans stabiel, wat Eskom in staat stel om instandhoudingswerk te doen sonder om beurtkrag toe te pas,” het die kragvoorsiener gesê. Eskom het egter gewaarsku dat ŉ toename in die vraag na elektrisiteit sal veroorsaak dat die kragnetwerk van 17:00 tot 21:00 onder druk sal wees.
“In die winter is elektrisiteitsverbruik soggens en saans hoër. Ons doen ŉ beroep op gebruikers om deurentyd hul elektrisiteitsverbruik te verminder, maar veral krag te bespaar van 06:00 tot 10:00 en van 17:00 tot 21:00.
Eskom het Saterdag sowel as Sondag van 08:00 tot 22:00 beurtkrag toegepas.
Vandag was ons krag in Dunvegan, Edenvale vir MEER AS 8 URE af gewees, maar Edenvale se straatligte was vanaf die naweek helder oor dag aan!! Vandag ons krag na 13h00 vanmiddag aangekom het BRAND DIE STRAATLIGTE WAARAGTAG WEER – HELDER OOR DAG!!! Dalk moet Edenvale ESKOM van krag voorsien!!!
Beurtkrag skade · 4 jaar gelede
Suid-Afrikaners besef nie watter skade beurtkrag aan Eskom se toerusting en substasies aanrig nie. Elke keer wat die krag afgaan kry ‘n substasie skade, wat die netwerk onder verdere druk plaas.
Maroela Media moet ondersoek hierna instel en die publiek inlig.